Ούντο Ντιρκσνάιντερ

Ο Ούντο Ντιρκσνάιντερ (αγγλικά: Udo Dirkschneider), γεννημένος στις 6 Απριλίου 1952, είναι Γερμανός τραγουδιστής γνωστός ως πρώην μέλος των Accept και ιδρυτής των U.D.O..

 Ο Ντιρκσνάιντερ γεννήθηκε στις 6 Απριλίου 1952 στο Βούπερταλ της Γερμανίας και είχε την πρώτη του επαφή με την ροκ μουσική στα δώδεκα του χρόνια, όταν οι γονείς του, του δώρισαν τον ομώνυμο δίσκο των Beatles. Δύο χρόνια αργότερα πήρε τα πρώτα του πλήκτρα και στα δεκαέξι του δημιούργησε τους Band X, με τους οποίους έπαιζε για τρία χρόνια σε τοπικά κλαμπ πριν αλλάξουν το όνομα τους σε Accept. Μετά από χρόνια αλλαγών στην σύνθεση του σχήματος, υπέγραψαν το πρώτο τους δισκογραφικό συμβόλαιο το 1978 και κυκλοφόρησαν το ομώνυμο άλμπουμ τους το 1978. Ακολούθησε το "I'm a Rebel" αλλά το "Breaker" του 1981 ήταν ο δίσκος που καθιέρωσε το συγκρότημα στην σκηνή του heavy metal. Κατά την περιοδεία για την προώθηση του, άνοιγαν τις εμφανίσεις των Judas Priest στην Ευρώπη. Το "Restless and Wild" ήταν το πρώτο τους άλμπουμ που κατάφερε να μπει στα τσαρτ της Μεγάλης Βρετανίας και το "Balls to the Wall" σκαρφάλωσε στο Top-100 του Billboard και έγινε χρυσό στις Ηνωμένες Πολιτείες και τον Καναδά. Οι Accept προσέλαβαν τον παραγωγό Ντίτερ Ντιρκς για τον δίσκο "Metal Heart" του 1985, για την προώθηση του οποίου περιόδευσαν στην Βόρεια Αμερική με τους Krokus. Ακολούθησε το ζωντανά ηχογραφημένο ΕΡ "Kaizoku-Ban" και το άλμπουμ "Russian Roulette" με τον Μίκαελ Βάγκενερ στην παραγωγή. Μετά από μία επιτυχημένη ευρωπαϊκή περιοδεία με τους Dokken, το συγκρότημα πέρασε στον πάγο με σκοπό ο Ντιρκσνάιντερ να ακολουθήσει σόλο καριέρα. Με την ονομασία U.D.O., ο πρώτος δίσκος του τραγουδιστή έφερε τον τίτλο "Animal House", ακολουθούμενο από το "Mean Machine" του 1989, το οποίο σκαρφάλωσε στο # 31 των γερμανικών τσαρτ. Στο συγκρότημα συμμετείχαν οι κιθαρίστες Ματίας Ντιθ και Άντι Σούσεμιλ, ο μπασίστας Τόμας Σμουζίνσκι και ο ντράμερ Στέφαν Σβάρτσμαν. Οι U.D.O. γνώρισαν περαιτέρω επιτυχία με το "Faceless World", με παραγωγό τον πρώην ντράμερ των Accept, Στέφαν Κάουφμαν. Μετά το "Timebomb" του 1991, ο Ντιρκσνάιντερ επέστρεψε στους Accept, ηχογραφώντας μαζί τους τρεις δίσκους μέχρι το 1996, όταν το συγκρότημα διαλύθηκε οριστικά. Το 1996, οι U.D.O. επέστρεψαν με τον Στέφαν Κάουφμαν ως κιθαρίστα, όπως και τον Γιούργκεν Γκραφ (κιθάρα), τον Φίτι Βίνχολντ (μπάσο) και τον Στέφαν Σβάρτσμαν (τύμπανα), σύνθεση η οποία ηχογράφησε την διασκευή στο "Metal Gods" των Judas Priest για την συλλογή "Tribute to Judas Priest". Την επόμενη χρονιά κυκλοφόρησαν το "Solid", ακολουθούμενο από το "No Limits" του 1998. Με τον Ίγκορ Τζιαλόλα στην ρυθμική κιθάρα ηχογράφησαν το "Holy", ακολουθούμενο από το "Live from Russia" του 2001, έχοντας τον Λορέντζο Μιλάνι στα τύμπανα. Το "Man and Machine" του 2002 περιείχε το τραγούδι "Dancing With An Angel", όπου ο Ούντο συνεργάστηκε με την Ντόρο Πες των Warlock. Ακολούθησαν τα "Thunderball" και "Mission No. X" με το συγκρότημα να περιοδεύει στην ανατολική Ευρώπη και τη Νότια Αμερική. Το 2007 κυκλοφόρησαν το "Mastercutor" μπαίνοντας στο Top-40 της πατρίδας τους για πρώτη φορά μετά το 1989, ενώ ο Ντιρκσνάιντερ συνεργάστηκε με τους Lordi για τον δίσκο "The Arockalypse". Τα δύο επόμενα άλμπουμ τους, "Dominator" και "Rev-Raptor" έφθασαν στο # 27 και το # 20, αντίστοιχα, αλλά το 2012 ο Στέφαν Κάουφμαν αποχώρησε λόγω προβλημάτων υγείας. Την θέση του πήρε ο Αντρέι Σμιρνόφ για το άλμπουμ "Steelhammer", το οποίο γνώρισε ανάλογη επιτυχία με τους δύο προκατόχους του. Εκτός από την συνεργασία του με την Ντόρο Πες και τους Lordi, ο Ντιρκσνάιντερ ηχογράφησε το 1983 τα φωνητικά για την διασκευή των Raven στο "Born to Be Wild" των Steppenwolf. To 2011 συνεργάστηκε με τους Sabaton κατά τις ζωντανές τους εμφανίσεις, ενώ έχει συμμετάσχει σε τρία τραγούδια των Hammerfall και έχει συνεργαστεί με τους AnJ, Empires of Eden, Kissin' Dynamite, Lion Twin, Lujuria, Majesty, Sturm und Drang, Alex Parche Project, Thomsen, Warcry και Ария. Στούντιο ηχογραφήσεις Udo Dirkschneider | Music Biography, Credits and Awards | Allmusic U. D. O. BIOGRAPHY - Lyrics Accept - Biography - Metal Storm Udo Dirkschneider - Encyclopaedia Metallum: The Metal Archives U.D.O. - official website U.D.O. (official) | Facebook